open-index/open-wikipedia-markdown huggingface dataset:
Troppene til VM i ishockey for menn 2012 (toppdivisjonen)

**Troppene til Ishockey-VM 2012** inneholder samtlige 16 tropper som ble tatt ut til Ishockey-VM 2012 i Finland og Sverige fra 4. til 20. mai 2012. Hver av de 16 nasjonene som deltok i mesterskapet skulle registrere minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.

__NOTOC__

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}

### Løpere

|}

## 

### Målvakter

 
 
 
|}

### Backer

|}

### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}

### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}

### Løpere

|}

## 

### Målvakter

 
 
 
|}

### Backer

|}
### Løpere

|}

## 

### Målvakter

 
 
 
|}

### Backer

|}
### Løpere

|}

## Kilder
;Landslagstropper

*Belarus
*Canada
*Danmark
*Finland
*Frankrike
*Latvia
*Norge
*Russland
*Kasakhstan
*Sveits
*Slovakia
*Tsjekkia
*USA
*Sverige
*Tyskland
*Italia

## Eksterne lenker
* IIHFs hjemmeside
Zangmu-demningen

**Zangmu-demningen** er en demning med vannkraftverk under utbygging i Tibet-provinsen i det vestlige  Kina. Arbeidet med anlegget på elva Yarlung Tsangpo (Brahmaputra) ble påbegynt i 2009, og blir etter planen ferdigstilt i 2015. Ved igangsettelse skal vannkraftverket få en kapasitet på 450 MW fordelt på 6 like store turbiner..

## Se også
* Liste over verdens største vannkraftverk

## Eksterne lenker
* Gezhouba wins 1.14b yuan hydropower contract – Tong Hao, China Daily 4. mars 2009.
Dahua vannkraftverk

**Dahua vannkraftverk** er en demning med et vannkraftverk ved elva Hongshui He i provinsen Guangxi i det sørlige Kina, ikke langt fra Bailongtan-demningen. Arbeidet med anlegget ble ferdigstilt i 1980 av selskapet DongFang Electric. Ved igangsettelse hadde vannkraftverket en kapasitet på 412 MW. Det er siden utvidet med 110 MW med byggearbeider fra 2007 til 2009. Utvidelses-trinnet kalles *Guangxi Dahua Hydropower Plant*. Totalt er effekten oppe i ca. 600 MW fordelt på fire turbiner.

Operatør er energiselskapet China Datang Corporation. Anlegget har hatt betydelige sosiale og miljømessige omkostninger og vært omstridt. Demningen er 78,5 meter høy.

## Se også
* Liste over verdens største vannkraftverk

## Eksterne lenker
* Hydropower Projects. DongFang Electric Co (2002). Besøkt 16. juni 2010.
* Comments to ERM Cert on the Guangxi Dahua Hydropower Project (China) – International Rivers.
Kungliga Akademien i Åbo

**Kungliga Akademien** i Åbo ble opprettet den 26. mars 1640. I forbindelse med finskekrigen i år 1808 (Russland invaderte og underla seg Finland) fikk akademien navnet Kejserliga Akademien. Etter den store bybrannen i Åbo i 1828 ble det flyttet til Helsingfors og fikk navnet Kejserliga Alexander-universitetet. Siden 1917 har det benyttet navnet Helsingfors universitet.

Kungliga Akademien bør ikke forveksles med Åbo Akademi eller Åbo universitet, selv om også disse regner seg som arvtakere til akademien.
Finn Olstad

**Finn Olstad** (født 1950) er en norsk historiker med norsk arbeiderhistorie og idrettshistorie som spesialfelt. Han er professor ved Seksjon for kultur og samfunn ved Norges idrettshøgskole. 

Han tok hovedfag i historie i 1978 på en oppgave om Christiania Arbeidersamfund 1864-1896, og doktorgrad om fagorganisering i hovedstaden samme emne i 1987.

I 1991 sammenfattet han sitt syn på arbeiderbevegelsens historie siste hundreår gjennom den korte boka *Arbeiderklassens vekst og fall: hovedlinjer i 100 års norsk historie*. Olstad skrev første bind i LOs organisasjonshistorie som omhandlet tiden fra dannelsen til den første Hovedavtalen 1899-1935 og har også skrevet første bind av Norsk Sjømannsforbunds historie. I 1999 utga han en biografi om Einar Gerhardsen. 

Han har også skrevet historieverk om andre emner enn arbeiderhistorie: Han var forfatter av bind to av Sandefjords historie. Sammen med  Stein Tønnesson skrev han tobindsverket *Norsk idretts historie.*

I sin bok *Det farlige demokratiet* hevder Olstad at det ikke var begivenhetene i 1814, men Venstre og arbeiderbevegelsens kamp for allmenn stemmerett som representerte det virkelige demokratiske gjennombruddet i norsk historie.

## Bibliografi
* *En historie om Arbeiderpartiet*. Dreyer forlag 2021 ISBN 9788282655668
* *Den lange oppturen : norsk historie 1945-2015*, 2017 ISBN 9788282654005
* *Det farlige demokratiet Om folkestyrets vilkår i Norge gjennom to hundre år*, 2014 ISBN 9788203294181
* *Frihetens århundre: norsk historie gjennom de siste hundre år* Pax 2010 ISBN 978-82-530-3289-4 
* *Med knyttet neve: 1899-1935* bind 1 av LOs historie 2009 ISBN 978-82-530-3190-3 
* *Vår skjebne i vår hånd* (bind 1 av Norsk sjømannsforbunds historie) 2006 ISBN 978-82-530-3066-1
* *Diskurs, årsak, sannhet svar til [[Ottar Dahl]]* Historisk tidsskrift 2005 84: 107
* *Tradisjon og fonyelse. Tilsvar til [[Åsmund Egge]]* Historisk tidsskrift 2004 83: 307 
* *Jakten på et fantom? Om (årsaks)forklaringer i historien.* Historisk tidsskrift 2004 83: 87 
* *Forståelsen av historien: En kommentar til [[Francis Sejersted]]* Historisk tidsskrift 2002 81: 4
* *[http://urn.nb.no/URN:NBN:no-nb_digibok_2010052503018 Einar Gerhardsen en politisk biografi]* Universitetsforlaget 1999 ISBN 82-00-12828-8
* *Martin Tranmæl og radikaliseringen av norsk arbeiderbevegelse 1906-1918.* Historisk tidsskrift 1998 77: 73-89. 
* *En vanlig småby?* Sandefjords historie bd 2 1997 ISBN 82-993797-2-5
* *[http://urn.nb.no/URN:NBN:no-nb_digibok_2007080901069 Arbeiderklassens vekst og fall: hovedlinjer i 100 års norsk historie]* Universitetsforlaget 1991 ISBN 82-00-21313-7
* *Kamp mot kapitalen. Replikk til annenopponent [[Per Fuglum]] ved doktordisputas* Historisk tidsskrift 1990 69: 110-113 
* *Forsvar, sport, klassekamp 1861-1939*, bind i verket *Norsk idretts historie*, Aschehoug, utgitt i samarbeid med Norges Idrettsforbund 1987 ISBN 82-03-11337-0
* *Standssamfunn, klassesamfunn og historisk forskning* Historisk tidsskrift 1980 59: 406-413

## Referanser


## Eksterne lenker
Estlands maritime museum

**Estlands maritime museum** (estisk: Eesti Meremuuseum) er holder til i en tårnbygning, *Fete Margrethe* (estisk: *Paks Margareeta*), i den gamle bymuren rundt gamlebyen i Tallinn. Museet viser landets historie innen skipsfart og maritim kultur.
Et minemuseum tilhører museet og holder til i en egen bygning. Tallinns gamle  sjøflyhavn fungerer som havn for museumsskip, og her kan publikum bl.a. se den dampdrevne isbryteren *Suur Tõll*, bygd i 1914.

## Fete Margrethe
Fete Margrethe er bygd tidlig på 1500-tallet (fra 1511 til 1530) da byportene ble gjenoppbygd. Tårnet har en diameter på 25 meter, er 20 meter høyt, og veggene er opp til 5 meter tykke. Det er usikkert hvordan tårnet har fått sitt navn. Noen hevder at det har sammenheng med dronning Margrethe Is bymurbyggerier i det 14. århundre, mens andre mener det stammer fra en kokk som en gang arbeidet der. Ved siden av å verne byen mot inntrengere har det vært brukt som kruttlager og våpenlager, og som fengsel.

## Referanser


## Eksterne lenker
*
Jiangya-demningen

**Jiangya-demningen** er en demning med et vannkraftverk på sideelva Loushui til vassdraget Lishui som igjen renenr ut i Yangtze, i provinsen Hunan i det sørlige Kina. Demningen ligger nordøst for Xhangjiajie. 

Ved samme elv ligger også Jiangpinghe-demningen, men den ligger i naboprovinsen Hubei.Videre ligger Linxihe-demningen i elva.

Arbeidet med anlegget ble ferdigstilt i 1997 av selskapet Dongfan Electric. Dette er en såkalt gravitasjonsdam. Ved igangsettelse fikk vannkraftverket en kapasitet på 300 MW. Årsproduksjonen er på ca 0,76 tWh.

Demningen er 131 meter høy og 368-370 meter lang, mens nedbørfeltet den utnytter er på 3.711 km². Den vertikale, hydrauliske fallhøyde er 80,5 meter.

## Se også
* Liste over verdens største vannkraftverk

## Eksterne lenker
* China's highest RCC's – China Comittee on Large Dams (Chincold). Besøkt 10. januar 2012.
* Hydropower Projects. DongFang Electric Co (2002). Besøkt 16. juni 2010.
* Jiangya Water Control Project" . China Internet Information Center. Besøkt 3 September 2011.
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Jiangpinghe-demningen

**Jiangpinghe-demningen** er en demning med et vannkraftverk under bygging i elva Loushui i provinsen Hubei i det sørlige Kina. Anlegget bygges nær Zouma i Hefeng fylke, prefekturet Enshi. 

Ved samme elv ligger Linxihe-demningen og Jiangya-demningen, i naboprovinsen Hunan. Arbeidet med anlegget ble startet opp i 2005 og skal være ferdig i 2011. Dette er en såkalt steinfyllingsdam. Ved igangsettelse får vannkraftverket en kapasitet på 500 MW. Årsproduksjonen blir på ca 1,005 tWh.

Demningen er en betongdekket steinfyllingsdam (CFRD) som er 221 meter høy og 414 meter lang.

## Se også
* Liste over verdens største vannkraftverk

## Eksterne lenker
* Jiangpinghe HPP. HYDROCHINA ZHONGNAN ENGINEERING CORPORATION. 24. mars 2010. Besøkt 8. januar 2011.
* China's highest CFRD's – China Comittee on Large Dams (Chincold). Besøkt 10. januar 2012.
Feltkanon

**Feltkanon** er en flyttbar kanon, brukt av feltartilleri.

I motsetning til faste kanoner blir feltkanoner flyttet til der hvor fienden er, for å angripe disse. Feltkanonene plasseres bak fronten, og gir støtte- eller oppmykningsild for infanteri eller kavaleri. Normalt har feltkanonene flat prosjektilbane. En typisk feltkanon har kaliber mellom 75 – 105 millimeter. De første feltkanonene ble trukket av hester, men ettervert ble de trukket av motoriserte kjøretøy, og enkelte ble også selvdrevne. 

Under andre verdenskrig ble et større antall feltkanoner satt ut i norske kystfort av tyskerne i mangel på festningskanoner. Disse var tatt som krigsbytte fra andre europeiske land, som Polen og Frankrike.

I Norge brukte man feltkanoner tidligere, men de er nå erstattet med felthaubitser, som har en høyere prosjektilbane, men kortere rekkevidde.

## Bilder

Fil:Hohkoenigsburg Kanone.jpg|Tysk feltkanon fra 1500-tallet
Fil:24-гривенковая (152-мм) осадная пищаль Царь Ахиллес (вид сбоку 1).jpg|Fransk feltkanon fra 1600-tallet
Fil:76-мм парадная пушка.jpg|Russisk 76mm feltkanon fra 1700-tallet
Fil:RML16pdr12cwtShropshire&StaffsVolunteers1897.jpg|Amerikansk feltkanon fra 1800-tallet
Fil:QF18pdrMkIIHydropneumaticRecuperatorIWM3April2008.jpg|Britisk feltkanon fra 1900-tallet
Fil:Artillery - South African National Museum of Military History.jpg|Kanon (type M 5/8) foran andre artilleristykker.

## Eksterne lenker
*
Jiangbian-demningen

**Jiangban-demningen** er en demning med et vannkraftverk under utbygging i provinsen Sichuan i det sentrale Kina. Det ligger i Jiulong fylke i prefekturet Garze. Arbeidet med anlegget skal etter planen bli ferdigstilt i 2011. Ved igangsettelse får vannkraftverket en kapasitet på 310 MW, fordelt på tre like store generatorer.

Operatør er energiselskapet China Light & Power (CLP Group). Turbinene leveres av Toshiba.

## Se også
* Liste over verdens største vannkraftverk

## Eksterne lenker
* Jiangbian Power Station – China Power & Light.
Adam Hiorth

**Adam Hiorth** kan bl. a. henvise til:
*Adam Hiorth (forretningsmann)
*Adam Hiorth (forfatter)
*Adam Hiorth (romanfigur)
Yinpan-demningen

**Yinpan-demningen** er en demning med vannkraftverk under bygging på elva Wujiang i Chongqing-provinsen i det sentrale Kina. Arbeidet med demningen er under utførelse og kraftverket vil få en produksjonskapasitet på 600 MW.

Anlegget får 4 turbiner a 150 MW hver.

## Eksterne lenker
Adam Hiorth (forfatter)

**Adam Hiorth** (født 5. januar 1879 i Spydeberg, død 20. desember 1961) var en norsk jurist og forfatter. Han var sønn av Fredrik Wilhelm Hiorth og sønnesønn av forretningsmannen Adam Hiorth.

Adam Hiorth ble cand.jur i 1904, og virket som høyesterettsadvokat i Oslo fra 1914 til 1954. Ved siden av sitt virke som jurist skrev han humoristiske tekster for teater og revy, og han hadde også tekster på trykk. I 1912-utgaven av humorårboken Humør hadde han tre «studenterviser» med, og dessuten en parodi på Henrik Ibsens kjente dikt *Borte!* med innledningsstrofene *De sidste gæster vi fulgte til grinden;/farvellets rester tog nattevinden*. Adam Hiorths parodi *Borte* lyder:

:De sidste Asparges
:jeg putted i Maven.
:Andægtig bares
:de ind ifra Haven.

:Hvor Dufte søde
:nys steg fra Retten,
:i tifold Øde
:laa nu Assietten.

:Det var en Feststund
:i Vaaren den forte.
:Det var en Rest kun.
:- Og nu er den borte.

## Referanser


## Eksterne lenker
* Adam Hiorth i Scenewebarkivet
* 
*  Om juristen og forfatteren Adam Hiorth i Store norske leksikon
Josef Schulz-myten

**Josef-Schulz-myten** er en myte om den tyske soldaten Josef Schulz som under den tyske besettelsen av Jugoslavia i den andre verdenskrig, angivelig ble skutt av andre tyske soldater da han vegret seg for å delta i henrettelsen av gisler. Denne myten er viden kjent i Jugoslavia, der to filmer er spilt inn om denne angivelige heltedåden. I 2009 ble en gate i Smederevska Palanka i Serbia oppkalt etter Josef Schulz. I byen Kragujevac finner en et minnesmerke over Josef Schulz. Allerede på 1970-tallet ble det gjennomført arkivstudier som viste at Josef Schulz ble meldt drept allerede dagen før gislene ble skutt.
__NOTOC__
## Henrettelse av angivelige partisaner
En tysk eksekusjonspelotong henrettet 16 jugoslaver som angivelig var partisaner, sørøst for Beograd i Smederevska Palanka den 20. juli 1941. Da likene ble utgravd etter krigen, minnes et øyenvitne at restene av militærutrustningen som tilskrives en eller annen tysk soldat, ble funnet sammen med et identitetsmerke, men at merket seinere gikk tapt.

Zvonimr Janković, et jugoslavisk øyenvitne, har bekreftet at han så en tysk offiser som på en rasende måte kranglet med en tysk soldat uten insignier på sin uniform.

## Motstridende konklusjoner
Josef Schulz skal ha vært en Wehrmachtsgefreiter fra Wuppertal innrullert i 714. infanteridivisjon. Den 20. juli 1941 skal han i Smederevska Palanka i Jugoslavia ha vegret seg for å delta i henrettelsen av 16 partisaner. Derved skal han selv ha blitt skutt. I realiteten ble Schulz drept dagen før i et partisanoverfall.

Som belegg for påstanden om denne henrettelsen grunnet ordrenekt foreligger et foto. Dette viser en rekke menn som alle er bakbundet og med bind for øynene. Foran disse står tre tyske soldater, to med gevær. Øyensynlig har ikke den tredje noe gevær, heller ikke hjelm eller uniformsbelte, og han står noe nærmere gislene. Broren til Schulz, Walter, er blant dem som hevder at bildet viser Josef Schulz som slutter seg til gislene.

## Kunst
Hendelsen er skildret av den norske maleren Vebjørn Sand og vist i Sands eget galleri i New York i oktober 2011.

## Litteratur
* Martens, Michale: *Heldensuche, geschichte vom Soldaten, der nicht töten wolte*, Paul Solnay Verlag 2011

## Referanser
Harald Stormoen

**Harald Stormoen** er navnet til flere personer:

*Harald Stormoen (skuespiller)
*Harald Stormoen (fotballspiller)
Harald Stormoen (skuespiller)

**Harald Stormoen** (1872–1937) var en norsk skuespiller og teaterinstruktør. I sin samtid var han ansett som en av de fremste blant norske teaterfolk. Han skrev også humoristiske tekster som blant annet kom på trykk i årboken Humør.

Stormoen slo igjennom i 1896 ved Harald Ottos norske teaterselskap i USA som Seladon Andrisen i *Storken* av Hans Aanrud. På Centralteatret befestet han sin stilling som en utmerket karakterskuespiller som Engstrand i Henrik Ibsens *[[Gengangere]]* og Ressman i Gunnar Heibergs *Balkongen.* 

Stormoen var ved Nationaltheatret 1899–1918, 1921–1928, 1935–1937 og tilhørte på denne tiden hovedkreftene. På Det Nye Teater 1928–1935 var han den sentrale kunstneriske kraften og her ble geheimerådet i Gerhart Hauptmanns *Før solnedgang* og professoren i Leonid Andrejevs *Tanken* høydepunkter i hans karriere.

Stormoens fremste rolleskildringer var eldre menn i samtidige teaterstykker, en rolletype som passet hans realistiske fantasi. Innen dette området spente hans begavelse fra komedieroller som Lundestad i Ibsens *[[De unges forbund]]* til tragiske skildringer som kapteinen i August Strindbergs *[[Dødsdansen]].* Det sies at Stormoen hadde en enestående evne til å skildre onde krefter i sinnet. Han hadde også et stort Ibsen-repertoar.

Stormoen var halvbror av Hans Stormoen og først gift med Inga Bjørnson, senere med Alfhild Stormoen.

## Filmografi
* 1926 – *[[Glomdalsbruden]]*
* 1927 – *[[Troll-elgen (film)|Troll-elgen]]*
* 1932 – *[[Prinsessen som ingen kunne målbinde (film)|Prinsessen som ingen kunne målbinde]]*
* 1932 – *[[En glad gutt (film)|En glad gutt]]*

## Utmerkelser og hedersbevisninger
Harald Stormoen ble utnevnt til ridder av 1. klasse av St. Olavs Orden i 1932.

## Referanser


## Eksterne lenker
* Utdypningsartikkel om Harald Stormoen i Store norske leksikon
*
Finn Bjørneboe

**Finn Bjørneboe** (født 11. april 1909 i Bergen, død 6. desember 1991 i Porsgrunn) var en norsk journalist og oversetter.

Han hadde examen artium fra latinlinje fra 1928, to års juridiske studier ved Universitetet i Oslo 1928–1930 samt handelsgymnas 1930–1931. Bjørneboe var journalist i *[[Skiensfjordens Presse]]* 1935–1946, formann i Telemark Unge Høyre 1935–1940, medlem av Porsgrunn bystyre for Høyre 1945–1946, journalist i *[[Aftenposten]]* 1946–1976, formann i Oslo Journalistklubb 1960–1964 og medlem av Norsk Presseforbunds hovedstyre i 9 år. Han var også oversetter av flere bøker.

Bjørneboe ble tildelt Norsk Journalistlags hedersbevis «Blækspruten».

## Oversettelser av Bjørneboe
* *Forspilte chanser*, roman av Erskine Caldwell
* *Guvernørens datter* bind 1-2, roman av Inglis Fletcher

## Referanser
Landkreis Münster

**Landkreis Münster** var en krets i Regierungsbezirk Münster i Tyskland. Kretsen ble opprettet i 1815 og var en del av provinsen Westfalen frem til 1946. Fra 1947 til 1974 var den  en del av den tyske delstaten Nordrhein-Westfalen. Kretshovedstaden var Münster, og kjennemerke for motorkjøretøy var MS. 

Landkreis Münster ble oppløst den 1. januar 1975 gjennom Münster/Hamm-Gesetz.
Money Can’t Buy (EP)

***Money Can't Buy*** var en invitasjon-konsert til støtte for Kylie Minogues musikkalbum *[[Body Language (Kylie Minogue)|Body Language]]* på Hammersmith Apollo i London i England. 

Denne hendelsen kostet en million pund og billetter var ikke tilgjengelig for salg. Konserten ble senere utgitt på DVD under tittelen *[[Body Language Live]]*.

## Extended Play
En begrenset EP ble senere utgitt den 10. februar 2004 og fulgte gratis med ved kjøp av *Body Language*.

## Sporliste
#«Can't Get You Out of My Head» (live) – 7:02
#«Slow» (live) – 3:24
#«Red Blooded Woman» (live) – 4:22
Kalasiris

**Kalasiris** var en sid, ettersittende kjole av nesten gjennomsiktig lintøy som ble båret av kvinner i det gamle Egypt, både i hoffet og overklassen, blant bønder og håndverkere. Kjolen utviklet seg til en enkel kjortel eller tunika som også ble brukt av menn, da gjerne utenpå schenti, egypternes hvite lendeklede, og under en tynn skulderkappe.

## Historikk

På grunn av det varme klimaet gikk egypterne kledt luftig og lett. Den oldegyptiske sivilisasjonen var for øvrig svært tradisjonstro og konservativ, og klesdraktene forandret seg ganske lite gjennom den to tusen år lange historien fra Det gamle riket (ca. 2700–2000 f.Kr.) til Det nye riket (ca. 1500–750 f.Kr.). I motsetning til figursydde jakker, kjortler og bukser i Persia, India og Kina, ble klærne til de gamle egypterne, som grekernes og romernes, stort sett drapert omkring kroppen. De besto hovedsakelig av skjørt og lette kapper som ble knytt sammen eller holdt på plass av belter, krager og dusker. Plissering oppstod i Egypts tredje blomstringstid, Det nye riket, ca. 1580-950 f.Kr. Også andre plagg ble gradvis mer forseggjort. Under Det mellomste riket ca. 2065-1660 f.Kr. utviklet det seg sakte, men sikkert en kappe som man bar over skuldrene, samlet i en knute på brystet og brukte sammen med skjørtet. Drakten besto etterhvert av flere plagg som endret størrelse og drapering og ble båret sammen eller over hverandre. Det gjelder også kalasiris. Lin var det vanligste materialet, gjerne vevd til et fint, nesten gjennomsiktig tøy.

File:Ancient Egyptian, Assyrian, and Persian costumes and decorations (1920) (14761783621).jpg|
File:Ancient Egyptian, Assyrian, and Persian costumes and decorations (1920) (14762601134).jpg|
File:Ancient Egyptian, Assyrian, and Persian costumes and decorations (1920) (14761787601).jpg|


## Se også
* Schenti, gammelegyptisk lendeklede
* Klaft, gammelegyptisk hodetørkle

## Eksterne lenker
* 
* Om kalasiris og annen oldegyptisk klesmote (på engelsk)
* Om kalasiris og annen oldegyptisk klesmote (på engelsk)
* Om egyptiske kleskikker og annet (på spansk)
Ugandas regioner

**[[Uganda]]** er inndelt i **fire regioner**.

* Central (rød)
* Eastern (grønn)
* Northern (gul)
* Western (blå)

## Se også
* Ugandas distrikter
* ISO 3166-2:UG

## Eksterne lenker
*
Den sentralafrikanske republikks prefekturer

**[[Den sentralafrikanske republikk]]** er delt inn i fjorten prefekturer og to økonomiske prefekturer, samt kommunen og hovedstaden Bangui som ikke tilhører noe prefektur.

## Se også
* Den sentralafrikanske republikks underprefekturer
* ISO 3166-2:CF
Isselburg

**Isselburg** er en by og en kommune i Münsterland i den nordvestlige delen av den tyske delstaten Nordrhein-Westfalen. Byen tilhører Kreis Borken i Regierungsbezirk Münster. Byen har 11&nbsp;196 innbyggere (31. desember 2010). 

## Bilder

File:1567 Isselburg.jpg|Det gamle rådhuset i Anholt, Isselburg fra 1567
File:Isselburg Bartholomeuskerk.jpg|Bartholomeuskirken
File:35isselburgmoskee.jpg|Nasir-moskéen, Isselburg
File:Burg-Anholt-Westfassade-2012.jpg|Anholtborgen

## Referanser


## Eksterne lenker
*
ISO 3166-2:ZM

**ISO 3166-2:ZM** er Zambias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Zambia er det definert koder for ti provinser.

Hver kode består av to deler, atskilt av en bindestrek. Første del er , ISO 3166-1 alfa-2-koden for Zambia. Andre del er to sifre (–).

## Nåværende koder

## Se også
* Zambias provinser

## Eksterne lenker
* Provinces of Zambia, Statoids.com
* Online Browsing Platform (OBP)
Mauritius’ distrikter

**[[Mauritius]]** er delt inn i ni distrikter. I tillegg til distriktene finnes det også noen avhengige områder (Agalegaøyene, Cargados Carajos og Rodrigues). Fram til 2002 var Rodrigues det tiende distriktet. 

## Se også
* ISO 3166-2:MU
Lesothos distrikter

**[[Lesotho]]** er inndelt i ti distrikter. Hvert av distriktene ledes av en distriktsadministrator. Det administrative senteret i distriktene kalles camptowns.

I 1910 ble det opprettet ti distrikter. Senere ble Butha-Buthe utskilt fra Leribe og Mokhotlong fra Qacha's Nek. Thaba-Tseka ble opprettet i 1980.

## Se også
* ISO 3166-2:LS

## Referanser
Brisbane (California)

**Brisbane** er en liten by i fylket San Mateo County i California. Byen ligger nord i fylket, og grenser i nord til San Francisco, og i sør til byen South San Francisco.

Bebyggelsen i området ble innledet i 1908, etter at Southern Pacific Railroad året før anla en ny jernbanelinje øst for byens område for å få en raskere og mer direkte transportlinje til San Francisco. Jernbaneselskapet hadde store utviklingsplaner i området, men disse stoppet opp som følge av Panikken i 1907. Først under første verdenskrig ble utviklingsplanene videreført.

Byen ble opprinnelig kalt Visitacion City, men fikk dagens navn i 1920-årene.

Byen har i dag en rekke industrivirksomheter, og er også en sovekommune for San Francisco.

## Referanser


## Eksterne lenker
*
Johann Baptist Hoessel

**Johann Baptist Hoessel** (død efter 1824) var en tysk etser og kobberstikker. Han arbeidet med den til sin tid moderne akvatintetsning-teknikken.

I 1799 ble han ansatt av kobberstikk-selskapet Chalkographische Gesellschaft i Dessau. Allerede i 1806 gikk selskapet konkurs. Efter dette skal Hoessel enten ha reist til Russland eller England.

Rundt 1810 slo han seg ned i Altenburg. Han skal også ha arbeidet i Weimar. Rundt 1814 dro han til Berlin, hvor han i 1816 og 1822 stilte ut sine verker ved Königlich Preußischen Akademie der Künste. I Berlin skal han også ha undervist den unge maleren Friedrich Wilhelm Delkeskamp (1794–1872) i kobberstikkunsten.

## Litteratur

*
Frimand Pløsen

**Frimand Pløsen** er en fiktiv figur skapt av Kjell Aukrust. Pløsen var redaktør for avisspalten Våre Duster og senere redaktør for avisa Flåklypa Tidende. Kjell Aukrust introduserte Pløsen i Mannskapsavisas avisspalte Våre Duster, og overførte figuren senere til den fiktive avisen *Flåklypa Tidende*.

Frimand Pløsen er også en av rollefigurene i filmene *[[Solan og Ludvig – Jul i Flåklypa]]*, Solan og Ludvig - Herfra til Flåklypa og Månelyst i Flåklypa.

## Referanser

## Eksterne lenker
*Aukrust.no
Karl Kuntz

**Karl Kuntz** (født 28. juli 1770 i Mannheim; død 8. september 1830 in Karlsruhe) var en tysk maler og etser.

Kuntz gikk i starten av sin karriere i lære hos Jakob Rönger og Domenico Quaglio. Senere utdannet han seg i Nord-Italia innenfor landskaps- og dyremaleri. Senere besøkte han gallerier i Dresden, München og Berlin, hvor han fordypet seg særlig innenfor Paulus Potters kunstverk. 

I 1829 ble han galleridirektør i Karlsruhe, hvor han døde den 8. september 1830. Hans sønner Rudolf og Ludwig var også malere.

## Akvatintsverk
* *Die pissende Kuh*, efter Paulus Potter
* *Hirtenfamilie mit ruhendem Vieh*, efter J. G. Roos
* *Die Verstoßung Hagars*, efter Claude Lorrain
* *Der Rheinfall bei Schaffhausen*
* *Ansichten von Mannheim, Baden-Baden, Heidelberg und dem Heidelberger Schloss*

## Referanser


## Litteratur
*
Johan Almkvist

**Johan Reinhold Almkvist** (født 3. juli 1869, død 9. desember 1945) var en svensk lege. 

Almkvist ble doktor i medisin i 1903, og var poliklinikklege ved Sankt Görans sjukhus fra 1903 til 1908. I perioden 1908 til 1911 var han overlege ved Eira sykehus, og siden overlege ved S:t Görans sjukhus fra 1911. Han ble dosent i syfilidologi i 1912, og professor ved Karolinska Institutet i 1913. Almkvist forfattet et stort antall vitenskapelige skrifter, hovedsakelig innen syfilidologi, serologi og dermatologi.

Johan Almkvist var nevøen til språkforskeren Herman Napoleon Almkvist.

## Referanser


## Kilder
* *[[Svensk uppslagsbok]]*. Lund, 1929
Bill Callahan

**William Rahr «Bill» Callahan** (født 3. juni 1966 i ) er en amerikansk musiker og låtskriver også kjent under artistnavnet Smog. Callahan bor nå i Austin i Texas.

## Diskografi
### Som Smog
* *[[Sewn to the Sky]]* (1990)
* *[[Forgotten Foundation]]* (1992)
* *[[Julius Caesar (album)|Julius Caesar]]* (1993)
* *[[Wild Love (album)|Wild Love]]* (1995)
* *[[The Doctor Came at Dawn]]* (1996)
* *[[Red Apple Falls]]* (1997)
* *[[Knock Knock (album)|Knock Knock]]* (1999)
* *[[Dongs of Sevotion]]* (2000)
* *[[Rain on Lens]]* (2001)
* *[[Accumulation: None]]* (2002)
* *[[Supper (album)|Supper]]* (2003)
* *[[A River Ain't Too Much to Love]]* (2005)

### Som Bill Callahan
* *[[Woke on a Whaleheart]]*  (2007)
* *[[Sometimes I Wish We Were an Eagle]]* (2009)
* *[[Rough Travel for a Rare Thing]]* (2010)
* *[[Apocalypse (Bill Callahan album)|Apocalypse]]* (2011)

## Referanser


## Eksterne lenker
* 
* 
* 
*
Planteceller

**Planteceller** er eukaryote celler og utgjør den minste bestanddelen i vev hos organismer i planteriket. Planteceller skiller seg fra andre eukaryote celler i dyreriket ved at de har en cellevegg som består av cellulose, hemicellulose og pektin. Celleveggen ligger utenpå cellemembranen og er viktig for å gi plantecellene form og beskyttelse. 

Planteceller danner cellevev. De forskjellige typene vev kan deles inn i kategoriene hudvev, grunnvev (inkludert styrkevev) og ledningsvev avhengig av funksjonen de har. Nye planteceller dannes ved celledeling i et cellevev som kalles meristemer.

## Cellevegg
Celleveggen er en relativt fast struktur som avgrenser og gir form til de aller fleste planteceller. Celleveggen omslutter cellene og beskytter dem fra omgivelsene og fra et indre trykk som følger av vakoulens vannopptak. Cellen bruker mye energi på å produsere stoffene som cellene bruker for å lage cellevegger.

## Referanser
Robert Joensen

**Robert Joensen** (født 28. august 1912 i Klaksvík, død 19. mai 1997 samme sted) var en færøysk folkelivsgransker og lyriker. Han spilte dessuten en viktig rolle i Klaksvíks offentlige liv.

## Liv og virke
Etter folkeskolen begynte han å arbeide i sin gudfar J.F. Kjølbros handels- og rederivirksomhet i Klaksvík. Som 18-åring drog Joensen til Danmark for å gå gymnaset og studere teologi. Da Danmark ble hærtatt av Tyskland i april 1940, oppholdt Joensen seg på Færøyene. Han fikk derfor ikke fullført studiene. I 1941 fikk han stillingen som kontorsjef i Klaksvíkar kommuna. Han gikk av med pensjon i 1982.

Joensen hadde en sterk interesse færøysk historie og folkeliv. Han skrev en rekke bøker og artikler innenfor disse fagområdene, noen av dem også prisbelønt, foruten en mengde lyrikk. Han ble tildelt litteraturprisen M.A. Jacobsens Heiðursløn for faglitteratur i 1968.

Han var medlem av Lagtinget for Norðoyar, valgt for Fólkaflokkurin, fra 1943 til 1945, styremedlem ved sykehuset i Klaksvík fra 1951 til 1971 og medlem av kommunens ligningsnemnd og skolenemnd. I 1943 var han med på å stifte kystfiskerlaget i Klaksvík, som han var sekretær for i 31 år.

Joensen ble tildelt Haakon VIIs Frihetskors i 1946 og utnevnt til ridder av Dannebrogordenen i 1974. Han ble medlem av Føroya Fróðskaparfelag, korresponderende medlem av Kungliga Gustav Adolfs Akademien för svensk folkkultur i 1983 og æresdoktor i etnologi ved Fróðskaparsetur Føroya i 1990.

## Bibliografi
*  – *Klaksvíkar bygd í søgu*.
*  – *Útróður 1845–1945*.
*  – *Royvið*.
*  – *Bøleiðin*.
*  – *Greivabitin*.
*  – *Glaða og brenna vita*.
*  – *Grindaboð í Havn*.
*  – *Býta seyð og fletta*.
*  – *Vambarkonan*.
*  – *Høgtíðir og veitsluhald á vetri*.
*  – *Fåreavl på Færøerne*.
*  – *Minnismyndir og søgubrot 1*.
*  – *Forn føroysk boðsending*.
*  – *Ymiskt um seyð og av seyði*.
*  – *Knassar eru tit*.
*  – *Glaðingarstøð í Føroyum*.
*  – *Minnismyndir og søgubrot 2*.

## Referanser
Første armé (Bulgaria)

**Den bulgarske første armé** (bulgarsk: Първа българска армия) er et tidligere forband i den bulgarske hæren.

Arméen var en feltarmé som var operativ under Bulgarias deltagelse i Balkankrigene (1912 til 1913), Første verdenskrig (1915 til 1918) og Andre verdenskrig (1941 til 1945).

Øverstkommanderende for Første armé da Bulgaria gikk med i den første verdenskrig var generalløytnant Kliment Bojadzjiev. Arméen var én av tre bulgarske feltarméer som ble mobilisert under krigen, og denne og Annen armé tok her del i kampene mot Serbia.
Johann Joseph Langenhöffel

**Johann Joseph Friedrich Langenhöffel** (født 1750 i Düsseldorf; død 31. desember 1807 i Wien) var en tysk maler, tegner, etser og kobberstikker.

Efter sin utdannelse ved Kunstakademie Düsseldorf spesialiserte Langenhöffel seg på radering av italienske mesterverk. Senere arbeidet han for prinsen Vilhelm V av Oranien i Den Haag. I 1782 ble han kurpfalz-bayersk hoffmaler i Mannheim. Fra 1795 til 1799 arbeidet han som teknisk direktør for kobberstikkselskapet Chalkographische Gesellschaft zu Dessau. Mot slutten av sin karriere var han direktør ved Akademie der bildenden Künste Wien.

## Referanser


## Litteratur
* .
* Müller, Friedrich: «Langenhöffel, Johann Joseph». I: *Die Künstler aller Zeiten und Völker oder Leben und Werke der berühmtesten Baumeister, Bildhauer, Maler ...*, 1860, s. 552.
* 
* Wurzbach, Constantin von: «Langenhöffel, Johann Joseph». I:  *[[Biographisches Lexikon des Kaiserthums Oesterreich]]*, bd. 14, s. 107, Wien 1865.

## Eksterne lenker
* Maleriet «Auguste Wilhelmine, erste Gemahlin von König Max I. von Bayern»
* Maleriet «Der schlafende Ganymed mit dem Adler», 1802
Melvind Snerken

**Melvind Snerken** er en fiktiv figur skapt av Kjell Aukrust. 

Snerken var korrekturleser og journalist for avisspalten Våre Duster og senere korrekturleser og journalist for avisa Flåklypa Tidende. Kjell Aukrust introduserte Snerken i Mannskapsavisas avisspalte Våre Duster, og overførte karakteren senere til den fiktive avisen *Flåklypa Tidende*.

Melvind Snerken var en av rollefigurene i filmen *[[Solan og Ludvig – Jul i Flåklypa]]*.

## Referanser
Richard Hartis

**Richard Hartis** (født 16. september 1967 i Nordøst-England, England) er en engelsk fotballtrener. Han er i dag keepertrener i  Beşiktaş JK under Ole Gunnar Solskjær. Han har oså vært i Leeds under Uwe Røsler. Han var tidligere trener i  under Ole Gunnar Solskjær, hvor han bidro til at klubben vant to seriemesterskap og ett norgesmesterskap.

Han vokste opp i Nordøst-England og ble tatt med av faren på alle hjemmekampene til Sunderland i sesongen 1972&ndash;73, som det året vant FA-cupen. Da han var fire døde den 14 år gamle storebroren hans av skader etter å ha fått en ball i bakhodet. Som 19-åring spilte Richard Hartis fotball med Mark Ferguson, Alex Fergusons sønn.

Hartis har aldri vært profesjonell fotballspiller. I tiden 1987&ndash;1990 jobbet han som keepertrener for ungdommer i Sheffield United. Deretter fulgte seks år med studier og trenerjobb i Pennsylvania i USA, før han returnerte til England hvor han var innom Leeds United og Leicester City før han i 1997 ble keepertrener i Manchester Uniteds ungdomsavdeling under Alex Ferguson. I 2008 ble han innlemmet i støtteapparatet til førstelaget.

Han har blitt kjent for sitt konkluderende «well done» til journalister.

## Referanser
Zanzibars strålende stjernes orden

**Zanzibars strålende stjernes orden** (arabisk: *Wisam al-Kawkab al-Durria al-Zanzibari*) er en zanzibarsk orden innført i 1875 av sultan Barghash bin Said av Zanzibar. Etter at sultanatet ble styrtet i 1964, tildeles Zanzibars strålende stjernes orden bare som en dynastisk orden.

## Bakgrunn og utvikling
Zanzibars strålende stjernes orden ble innstiftet 22. september 1875 av sultan Barghash bin Said av Zanzibar og reformert 5. august 1918 av sultan Khalifa bin Harub av Zanzibar. Etter at sultanatet ble styrtet i 1964, tildeles Zanzibars strålende stjernes orden bare som en dynastisk orden.

## Inndeling
Zanzibars strålende stjernes orden hadde opprinnelig to klasser, men fikk senere fem trinn:
*1. klasse
*2. klasse
*3. klasse
*4. klasse
*5. klasse

## Insignier
Ordenstegnet for Zanzibars strålende stjernes orden består av en hvitkantet rødemaljert stjerne med fem stråler. Hver stråle har et lite v-formet innhakk og har gullkuler i spissene. Stjernen er lagt på en grønnemaljert laurbærkrans. Midtmedaljongen har forskjellig motiv avhengig av klasse. For 1. klasse har medaljongen portrett av sultan Barghash bin Said. De lavere klasser har sultanens navnetrekk i gull på rød emalje. Medaljongen er omgitt av en hvitemaljert bord. Ordenstegnet er opphengt i båndet i et ledd utformet som en laurbærkrans i gull.

Ordensstjernen er i sølv og har åtte grupper av stråler. Den bærer ordenstegnets midtmedaljong med sultanens navnetrekk. 
 
Ordensbåndet er rødt med kantstriper i hvitt.

## Tildeling
Det var satt begrensninger på antall tildelinger av Zanzibars strålende stjernes orden. Det kunne være 40 innehavere av 1. klasse, 60 av 2. klasse, 80 av 3. klasse, 90 av 4. klasse og 100 av 5. klasse. Første klasse ble tildelt andre lands statsoverhoder, kongelige samt andre framtredende personer.

Kvinner fikk adgang til ordenen i 1956.

## Referanser


## Kilder
* Sainty, Guy Stair og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage & Gentry, 2006
* Werlich, Robert: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974
Hamudieh-ordenen

**Hamoudieh-ordenen** (arabisk: *Wissam al-Hamoudieh*) er en zanzibarsk orden innstiftet i 1897 av sultan Hamud bin Muhammad av Zanzibar i anledning av at landet ble britisk protektorat og av slaveriets opphevelse. Ordenen er oppkalt etter sultanen. Ordenen opphørte ved sultan Ali bin Hamud av Zanzibars abdikasjon i 1911.

## Inndeling
Hamoudieh-ordenen er inndelt i fire grader. 
*1. klasse tilsvarende storkors 
*2. klasse tilsvarende storoffiser 
*3. klasse tilsvarende kommandør
*4. klasse tilsvarende ridder 

## Insignier
Ordenstegnet for Hamoudieh-ordenen bærer likhet med insigniene for Zanzibars strålende stjernes orden. De består av en gullstjerne med fem stråler. Hver stråle har et lite v-formet innhakk og har gullkuler i spissene. Stjernen er lagt på en laurbærkrans, også denne i gull. Midtmedaljongen har sultanens tittel, navn og avstamning, samt årstall for sultanens tronbestigelse: *Sayyid Hamoud bin Muhammad bin Said 1314* (*Herre Hamoud sønn av Muhammad sønn av Said 1896*). 

Ordensstjernen er i gull og har åtte grupper av stråler. Den bærer midtmedaljong med samme inskripsjon som ordenstegnene. 

Ordensbåndet er helrødt.

## Referanser


## Kilder
* *Honneur & Gloire. Les trésors de la collection Spada*, Paris: Musée national de la Légion d’honneur et des ordres de chevalerie, 2008, s. 356–357
Rudolf Blodstrupmoen

**Rudolf Blodstrupmoen** er en fiktiv figur som ble skapt av Kjell Aukrust. Aukrust introduserte disponent Blodstrupmoen i Mannskapsavisas avisspalte Våre Duster og overførte ham senere til den fiktive avisen *[[Flåklypa Tidende]]*.

Disponent Blodstrupmoen var barnefødt i Flåklypa, og jobbet på Reodor Felgens verksted som lærling. Etter hvert flyttet han til byen der han både ble disponent  i *«Christiania Mark og Soppkontroll»* og en dyktig racerbilfører.

Rudolf Blodstrupmoen tåler ikke å tape og gjør hva som helst for å vinne. I filmen Flåklypa Grand Prix spilte Blodstrupmoen «skurken» og var førstefører i racerbilen *[[GT Boomerang Rapido]]* (basert på et McLaren M8B-karosseri oppgradert til 12-sylindret motor og bygget etter «spitfire»-prinsippet). Andrefører var den synske Mysil Bergsprekken, som med sine forutseende evner var en ideell andrefører.

**Sitater**
Eswatinis distrikter

**[[Eswatini]]** er delt inn i fire distrikter:
* Hhohho
* Lubombo
* Manzini
* Shiselweni

## Se også
* ISO 3166-2:SZ
Mahamadou Issoufou

**Mahamadou Issoufou** (født 1. januar 1952) er en nigersk politiker for Parti nigérien pour la démocratie et le socialisme, kalt PNDS-Tarayya. Han var president i Niger fra 7. april 2011 til 2. april 2021.

Issoufou er gruveingeniør og har sin utdannelse fra Université de Niamey, Université des Sciences et Techniques du Languedoc  i Montpellier, Université de Paris VI og École nationale supérieure des mines de Saint-Étienne i Frankrike. Han arbeidet med gruvespørsmål i Nigers statsforvaltning og senere i gruveselskapet Société des Mines de l'Aïr. 

Fra 1993 til 1994 var Issoufou statsminister. Han vant presidentvalget i Niger i mars 2011, og overtok makten etter en militærregjering som holdt makten etter å ha styrtet den forrige valgte presidenten i februar 2010. Issoufou vant presidentvalget i 2016 med mer enn 90 % av stemmene. Opposisjonen boikottet valget.

Etter to valgperioder stilte Issoufou ikke til presidentvalget i 2020–2021. Han ble 2. april 2021 etterfulgt av Mohamed Bazoum.

Issoufou ble tildelt Mo Ibrahim-prisen for 2020, en pris som tildeles afrikanske statsledere som frivillig gir fra seg makten etter å ha styrt på en god måte.

## Referanser


## Eksterne lenker
* 
*
Kuleledd (anatomi)

**Kuleledd** er en anatomisk konstruksjon i både mennesker og dyr som finnes i skulder og hofter tilknyttet henholdsvis armer og bein.

Kuleledd er ledd som kan bevege seg i alle retninger. Dette i motsetning til hengselledd som kun kan bevege seg i et plan 90 grader på akselen. Kroppens kuleledd sitter gjerne ved basis av kroppsdelen de betjener og øker bevegeligheten i hele kroppsdelen. Kroppsdeler med kuleledd kan i tillegg til å rotere i de fleste tilfeller vris, slik som skulder- og hofteledd hos mennesker. Tommelfingerens rotledd må betegnes som et kuleledd som i liten grad kan vris.

Man finner mange ledd som fungerer som kombinasjoner av kule og hengselledd. Noen ledd utnytter også bevegeligheten i tilliggende ledd. Albueleddet er et hengselledd som både utnytter skulderens kuleledd og de to beina i underarmen. Man kan slik hvile albuen på et fast punkt og bevege hånden i en sirkel. Man kan også vri hånden. Begge disse bevegelser kan utføres med håndleddet i frosset stilling.

## Se også
* Menneskets anatomi
* Kuleledd (mekanikk)
Miroslav Singer

**Miroslav Singer** (født 14. mai 1968 i Praha) er en tsjekkisk økonom, som var sentralbanksjef for Tsjekkias nasjonalbank fra 1. juli 2010 til 30. juni 2016. Han var sentralbankens tredje sentralbanksjef siden dens etablering i 1993. 

Han studerte *matematiske metoder* innen sosialøkonomi ved University of Economics i Praha fram til 1991. Etter dette mottok han et *postgraduate fellowship* ved University of Pittsburgh, der han tok sin doktorgrad (Ph.D) i 1995. Fra 1993 var han også forsker og foreleser ved Økonomisk institutt ved *Academy of Sciences of the Czech Republic*, og ved *Centre for Economic Research and Graduate Education* ved Charles University (CERGE-EI).

Etter endt utdanning begynte han å jobbe ved Expandia Finance, der han var adm.dir. fra 1995. Han overtok stillingen som adm.dir. ved Expandia Investment Company i 1998, og var adm.dir i morselskapet Expandia Holding fra 2000 til 2001. I 2001 gikk han til PricewaterhouseCoopers, der han ble direktør i divisjonen for tjenester til næringslivet. Han har også vært i representantskapet eller styret i selskapene Česká pojišťovna, Expandia Finance, Expandia Banka, Expandia Holding, Chemofond, Jitona, Vigona og Vlnap. 

Han ble utnevnt til styremedlem og visesentralbanksjef i Tsjekkias bank i februar 2005, og ble i juni 2010 utnevnt til sentralbanksjef, for en seksårsperiode, med virkning fra 1. juli 2010. Han overtok da etter Zdeněk Tůma, som trakk seg fra stillingen 13. april, 10 måneder før hans andre seksårskontrakt utgikk.

Singer er gift og har to barn. 

## Referanser


## Eksterne lenker
* Tsjekkias nasjonalbank – ''Miroslav Singer – CNB Governor'' (arkivert)
Cromer-komplekset

**Cromer-komplekset** var en relativt varm periode i midtre pleistocen. Den er oppkalt etter byen Cromer i Øst-England der de første sporene av denne tiden ble funnet. En tidsmessig sammenfallende periode kalles i USA *aftonian* og i Alpene Günz-Mindel interglasial.

Cromer kalles et «kompleks» fordi den relativt varme perioden besto av fire interglasialer avbrutt av tre glasiale framstøt. Cromer avløste  ''bavel'' for omtrent 850&nbsp;000&nbsp;år siden og endte for 475&nbsp;000&nbsp;år da ''elster'' glasiale periode tok over.

De eldste danske sedimenter fra interglasialtider stammer fra *cromer* med blant annet alm, barlind, eføy og kristtorn samt Danmarks eldste pattedyrsfunn, en del av venstre pannebein fra en hjort.

## Tidslinje

## Litteratur
* www.Stratigraphy.org
* www.zum.de

## Referanser
Central-Volksblatt für den Regierungsbezirk Arnsberg

***Central-Volksblatt für den Regierungsbezirk Arnsberg*** var en katolsk sinnet tysk dagsavis som ble utgitt i byen Arnsberg i provinsen Westfalen i kongeriket Preussen og senere Fristaten Preussen. Avisen ble grunnlagt av forleggeren Anton Stein, og første utgave utkom den 1. januar 1856 i et opplag på 3000 eksemplarer under tittelen *Central-Volksblatt fiir die Kreise Soest, Arnsberg, Iserlohn und Hamm*.

Avisen skiftet 1. januar 1938 navn til ***Tremonia – Central-Volksblatt***.

## Referanser
Birger Sivertsen

**Birger Sivertsen** (født 26. mai 1953) er en norsk forfatter bosatt i Trondheim.
Med 25 utgitte bøker har han solgt over  eksemplarer i Norge. Han er også utgitt på svensk, dansk, engelsk, tysk og fransk.

I 2002 startet Sivertsen aksjonen «Gi oss jula tilbake!»

I 2005 skrev han sammen med sin kone Kristin Sivertsen tekstene til musikkalbumet *Troll* av det norske folk metal-bandet Lumsk. Samme år skrev Sivertsen også teksten til bandets singel *[[Nidvisa]]*.

## Bibliografi
* *Når vi ringer opplysningen*, Tiden (1997)
* *Når vi går på apoteket*, Tiden (1997)
* *Mari Vassause og den hellige Margareta*, Andresen & Butenschøn (1998)
* *Er de norske fjordene åpne om natten?*, Frifant Forlag (1998)
* *De beste Bakklandshistoriene*, Nidrosia (1999)
* *For noen troll, vesener og uvesener i folketroen*, Andresen & Butenschøn (2000)
* *Fornavn*, Andresen & Butenschøn (2003)
* *Norsk jul*, Dokumentar og historie, Damm (2004)
* *Kjære Julenissen*, Andresen & Butenschøn (2004)
* *Troll, Tekster til Lumsk CD,*, Tuba Records (2005)
* *Navneboka*, Damm (2006)
* *Vakre trøndergårder*, Damm (2007)
* *Norske merkedager*, sakprosa, Damm (2007)
* *Klæbu seminar*, Fagbokforlaget (2007)
* *Bergtatt*, sakprosa, Snøfugl (2008)
* *Storsmuglerne på Frøya*, Cappelen Damm (2008)
* *Norrøn navnebok*, sakprosa, Andresen & Butenschøn (2009)
* *Brev Til Julenissen*, Fritt forlag (2010)
* *Hverdagskost og festmat langs primstaven*, medforfatter, sakprosa, Publicom (2011)
* *Julens myter*, sakprosa, Aschehoug (2011)
* *Er de norske trollene utrydningstruet?*, sakprosa, Pir forlag (2012)
* *Eventyr og sagn fra Trøndelag*, Fagbokforlaget (2013)
* *Jul i Trøndelag*, Fagbokforlaget (2014)
* *Guttenavn*, Cappelen Damm (2015)
* *Jentenavn*, Cappelen Damm (2015)
* *I medgang og motgang, Historien om Frøya VGS* (2017)

## Referanser


## Kilder
*Presentasjon av Birger Sivertsen i Forfatterkatalogen på Forfattersentrums nettsider

## Eksterne lenker
* 
* Birger Sivertsen hos cappelendamm.no
Skatt på finanstransaksjoner

**Skatt på finanstransaksjoner** er en avgift på handel med verdipapirer og/eller valuta. På engelsk kalles skatten ofte Financial transaction tax (FTT) eller «Robin Hood-skatt». Skatten innebærer en avgift på for eksempel 0,05 % på handel med verdipapirer og valuta. Avgiften i legges på en slik måte at den må betales uansett hvor handelen foregår, den kan ikke omgås bare ved at partene avtaler at handelen skal skje i et skatteparadis.
 
## Bakgrunn

Den økonomiske krisen i kjølvannet av finanskrisen har svekket de offentlige finansene for mange år fremover i de fleste land i Europa. Sviktende inntekter og de kostbare stimunlanse- og redningspakkene har ført til høy offentlig gjeld. Mange land kutter sterkt ned på offentlige budsjetter og offentlige tjenester. Samtidig reduseres lønna og pensjonene i både offentlig og privat sektor.

En skatt på finanstransaksjoner kan gi betydelige skatteinntekter. En slik skatt vil samtidig redusere spekulasjonsøkonomien.

Krav om etablering av en skatt på finanstransaksjoner var grunnlaget for etablering av organisasjonen Attac i 1998. Et stort antall organisasjoner fremmer i dag krav om innføring av slik skatt. Den norske "Robin Hoodskattkampanjen" støttes av et trettitall organisasjoner. I 2011 eksisterte denne type skatt i mange land. I september 2011 foreslo EU-kommisjonen innføring av en slik skatt i EU.

## Andre typer finansskatter

Skatt på finanstransaksjoner nevnes ofte i sammenheng med andre typer finansskatter. 

* Børsskatt – en avgift med handel på aksjer og verdipapirer som gjelder handel på en bestemt børs (for eksempel Oslo børs)

* Bankavgift "Bank Levy" eller aktivitetsskatt – en årlig avgift for banker. Størrelsen beregnes utfra bestemte tall i bankens årsregnskap
## Referanser


## Videre lesning
*
Dvergbieter

**Dvergbieter** (*Merops pusillus*) er en art av bietere. 

Den blir opptil 15-17 cm lang.

## Eksterne lenker
*